
AUCTOR. 


PRAEFATIO. 


Tres  sunt  morbi,  quos  hoc  opusculo  complecti  et 
distincta  dignoscere  descriptione  mihi  proposui:  An- 
gina membranacea  (polyposa,  suffocatoria,  strangula- 
toria.  stridula,  trachealis  humida:  Tracheitis  infantum, 
Morbus  trachealis),  Tussis  convulsiva  (ferina  stran- 
gulatoria,  suffocans:  Pertussis)  et  Asthma  Miliari 
(Asthma  acutum  in  fantum  Miliari,  Cynanche  trachea- 
lis spasmodica,  Spasmodic  Croup  Anglorurn.) 

Quos  morbos  jaui  a inultis  observatos,  a pluri- 
mis descriptos,  a nonnullis  tandem  et  mox  deinde  a 
plerisque  recte  esse  cognitos,  nominum  demonstrat 
copia  uberrima. 

Itaque  multa  de  iis  scripta,  pleraque  memoratu 
digna,  omnia  suo  tempori  utilia  exstant,  quibus  ad- 
juti eo  pervenimus,  ut,  quamvis  sint  similes  morbi, 
tamen  natura  diversos  accurate  possimus  internoscere.  . 

quoil  huic  1 iteraturae  ditissimae  inseratur,  vix  spe- 
rare licet,  tamen,  quantum  potero,  quae  natura  diversa 

sunt,  sejungere,  disjungere  quoque,  quae  sunt  similia 

mcc  tamen  paria,  atque  ita  certissimam  clarissuuam- 
que,  quos  describere  institui,  morborum  reddere  eni- 
itar  diagnosin. 

A.  AETIOLOGIA, 

Tres  hi  morbi,  quos  usitatissimis  deinceps  no- 
minibus. Anginae  membranaceae,  Tussis  convulsivae, 
Asthmatis  Miliari  significare  mihi  liceat,  organa  re- 
spiratoria, et  quidem  infuntuui  praecipue,  infestant; 
similes  tamen  et  fortasse  iidem,  in  adultis  quoque 
nonnunquam  sunt  observati. 

a)  Causa  proxima. 

De  natura  horum  morborum  variae  in  lucem  edi- 
tae sunt  theoriae,  modo  dissentientes  modo  consonae, 
quae  tamen  eo  rem  produxerunt,  ut  nunc  plurimi 
coaevorum  nostrorum  Anginam  membranaceam  ad 
morbos  inflammatorios,  Tussim  convulsivam  et  Asthma 
Miliari  ad  spasticos  referendos  esse  contendant. 

Ac  primum  quidem  constat,  Anginam  membra- 
naceam non  novam  quandawossc  morborum  speciem; 
nam  ipse  eam  Galenus  (1)  multique  alii  priorum 
temporum  medici  saepius  et  observarunt  et  descri- 
pserunt. De  ipsa  autem  morbi  natura  atque  indole 
scriptorum  sententiae  valde  discrepuerunt,  ita  ut  modo 
spastica,  modo  inflammatoria,  modo  mixta  haberetur. 


(i)  I>c  loco  atfccto.  I.ib.  1. 

Quo  Autenriethii  accedit  theoria,  qui  e morbosa 
quadam  materia  acri  morbum  nasci  et  constitutione 
epidemica  procreari  asserit.  Mi  c hae  lis  primus 
fuit,  qui  inflammatoriam  ejus  naturam  satis  intellexit, 
secuti  sunt  ejus  sententiam : Ili ch ter,  llenke, 
Wendt,  Albers,  Goelis,  Meissner,  Laennec, 
adversantibus  Hei m io  et  Schenkio. 

Pseudomembranac  illins  formatio,  quae  non  con- 
cretio quaedam,  ut  dicit  Home,  inucosa,  sed  mem- 
brana est  habenda,  quippe  quae,  etiamsi  neque  vasis 
sanguiferis  praedita,  neque  organisata  interdum  esse 
videatur,  nullo  alio  modo  nisi  inflammatione  oriri 
queat.  Non  semper  talem  membranam  formari  con- 
cedo, sed  saepe  etiam  muci  concrementum,  assumta 
membranae  specie,  medicum  fefellisse  contendo.  Ac 
porro  si  sunt,  qui  cadaverum  sectione  nullum  sese  mem- 
branae mucosae,  quae  tracheam  interne  vestiat,  ru- 
borem nullumque  inflammationis  signum  reperisse  di- 
cant, id  ita  factum  esse  mihi  videtur,  ut  jam  exstin- 
cta inflammatione  isti  sectiones  instituerint.  Nam 
alioquin  sat  multa  inflammationis  signa  reperta  sunt, 
nisi  veram  illam  membranam  omnium  clarissimum 
censeas  afferendum.  Est  igitur  inflammatorius  hic 
morbus;  atque  inflammatio  quidem  praecipue  in  la- 
ryngis, tracheae  bronchoruraquc  membrana  mucosa 
haeret  ita,  ut  modo  hanc  modo  illam  imprimis  partem 
modo  omnes  simul  affectet  et  semper  plasticam  vim 
prodat. 


‘J 


Teste  Atbers  materia,  ex  qua  pscudomembrana 
illa  formatur,  albuminosa  est.  II  cimius  semper  eam 
i eoioris  invenit  albidi.  Atque  concedo,  materiam,  quam 
inflammatae  membranae  mucosae  via  plastica  prodant, 
non  esse  fibrosam,  qualem  membranae  formant  sero- 
sae, sed  magis  albuminosam,  nec  tamen  organisa- 
tionc  quadam  destitutam.  II cimius  semper  eam 
tam  firmam  atque  compactam  reperit,  ut  per  longum 
temporis  spatium  in  spiritu  vini  eam  asservare  pos- 
set. Tamen  erassities  et  consistentia  ejus  valde  va- 
riant. Structura  etiam  non  semper  eadem  est,  nou- 
nunquam  enim,  flocculis  eam  parvis,  rotundis,  agglo- 
meratis, qui  strato  tenuiore  magisque  pellucido  con- 
tinerentur, esse  compositam,  oculis  inermibus  videre 
licuit  Chemiea  denique  analysis  semper  docuit,  pseu- 
| domembrauam  nunquam  aqua  dissolvi,  saturata  Kali 
i nitrici  solutione  emolliri,  dissolvi  tantum  omnibus  li- 
xiviis alkalinis  et  frigidis  et  calidis  acidisque  prin- 
cipalibus. combustione  aliquantulum  calcariae  phos- 
phoricae  et  natri  earbonici  relinqui,  postremo  igitur 
omnia  albuminis  signa  prae  se  ferre. 

Plane  diversa  ab  hac  Tussis  convulsi  vae  et 
Asthmatis  Miliari  natura  est  spastica. 

Etiamsi  enim  ad  Tussim  convulsi vam  saepe  vera 
inflammatio  respiratorii  organi,  nt  Tracheitis,  ut 
Bronchitis,  ut  Pneumonia.  ut  Pleuritis,  accedit:  ta- 
men haec  longe  ab  ipsa  morbi  natura  recedit,  neque 
est  nisi  complicatio  accessoria.  Itaque  Tussim  con- 

vulsivam  Hufeland,  Jahn,  alii  morbosa  nervorum 
affectione,  et  quiilem  vagi,  plexus  pulmonalis  phre- 
nicique,  gigni  dicunt.  Quae  affectio,  quaenara  et 
qualis  sit,  id  se  viri  isti  nescire  confessi  sunt,  et 
nosmet  ipsi  confitemur.  Tamen  Hufeland  i i expli- 
catio est  optima  ac  maxime  stabilis.  Constat  porro, 
sive  sit  materialis  illa  affectio  sive  non  sit,  hunc  mor- 
bum prae  ceteris  contagio  etiam  propagari,  decursu- 
que immobili  ac  typo  lentescente,  quo  absolvitur,  ad 
contagiosas  febres  quam  proxime  accedere.  Acces- 
soriae autem  supervenientesquo  illae  inflammationes 
certe  per  se  plane  aliter  absolverentur.  Saepe  qui- 
dem causam  afferunt  mortis,  saepius  tamen  artis  ope 
discutiuntur  ac  morbum  relinquunt  primarium.  Fa- 
cillime eas  ac  saepe  posse  supervenire,  ex  tenera 
infantum  aetate  et  ex  vehementia  ac  magnitudine 
morbi  bene  intelligitur. 

Etiamsi  cadaverum  sectiones  saepenumero  or- 
ganorum, quae  sunt  in  cavo  sita  thoracis,  signa  ma- 
terialia, i.  e.  inflammatoria  exhibent,  tamen  ea  tan- 
topere sunt  vaga,  modo  in  mucosa  tractus  respira- 
torii exstant  membrana,  modo  in  ipso  pulmonum  pa- 
renchymate, modo  in  pleura  aut  pulmonali  aut  co- 
stali, modo  ipsis  in  nervis  (Autenrieth  (1),  Holz- 
hausen,  Clarus),  ut,  multis  praesertim  vel  etiam 
omnibus  partibus  hisce  simul  inflammatione  correptis, 


(1)  A a Umi  r i e t h ’ * Tiiliingcr  UliillcT.  Md.  I.  jiAg’.  23. 

rUfficile  sit  dicta,  unde  haec  exierit,  qneinnaw  pri- 
num locum  occupant,  quippe  quae  pro  symptomatum 
natura  nimirum  specifica  certe  locum  tenere  debuerit 
iroprium.  (luem  investigandi  significaadique  aecu- 
rratissiinis  et  cautissimis  observatoribus  nondum  data 
jifacultas  est. 

In  indagandis  morborum  causis  proximis  illam 
SWeurosium  in  nervorum,  ac  quidem  in  neurilematis 
Iponere  inflammatione,  moris  est.  Multi  injectiones 
sallas  vasculosas,  signa  inflammatoria,  vidisse  se  ca- 
daverum sectionibus  contendunt,  multi  nunquam  vi* 
•deruut,  neque  ipse  unquam  vidi;  tainen  non  omnino 
rem  rejicio.  Niim  nutem  haec  quoque  affectio  mor- 
febosa,  quae  ab  Hufelandio  praecipue  ad  nervos  re- 
; fertur,  semper  ad  eos  inflammandos  valeat,  id  ipsum 
nondum  est  diremtum  neque  omnino  verosimile. 

Asthma  denique  Miliari  tonicus  pulmonum  spas- 
mus est.  qui  praecipue  in  laryngis  musculis  atque  in 
illis,  quas  Reisseisen  primus  cognovit  descripsit- 
quc.  muscularibus  fibris,  partem  minorem  cartilaginei, 
qui  format  tracheam  atque  bronchos,  tubuli  consti- 
tuentibus, sedem  habet.  Atque  haec  quidem  Miliari, 
qui  primus  hunc  morbum  accurate  et  observavit  et 
descripsit,  est  sententia  a Wichmanno  et  aliis 
comprobata.  Flures  contra  et  inter  hos  Autenricth, 
IHecker.  Jurine,  Albers  morbum  hanc  ab  Angina 
membranacea  nihil  distare  contendunt,  et  Puchclt(l) 

(l)  I*  iiehelt,  ile  Mnfiliile  iafanl  uin,  [>ug.  mj. 

eum  carditidem  esse  judicat.  Carditidis  autem  verae, 

/ 

qui  fieri  potest,  ut  tantae,  non  dico  remissiones,  sed 
intermissiones  existant,  quales  in  Asthmate  infantum 
videmus?  Qui  deinde  Asthma  Miliari  et  Anginam 
membranaceam  unum  eundemque  esse  morbum  dicunt, 
nihil  aliud  nisi,  quum  Asthma  ipsum  nunquam  vide- 
rint, hoc  nomen  Anginae  insuper  impertiri  volunt. 
Symptomata  autem,  decursus,  remediorum  denique 
nervinorum  effectus  saluberrimi  omnem  illico  inflam- 
mationis suspicionem  tollunt,  spasticamque  morbi  na- 
turam, quam  Millar,  Wichmann,  Lentin,  YVic- 
gand,  Wendt,  Hufeland,  Heim,  Formey, 
Goelis,  alii  recte  cognoverunt,  satis  demonstrant  at- 
que stabiliunt. 

b)  Causae  disponentes. 

\ 

Puerilem  aetatem  praecipue  hi  morbi  infestant, 
raro  tantum  in  adultis  observantur,  saepius  tamen 
alii,  forma  iis  similes  et  inter  hos  praecipue  Asthma 
illud  spasticum,  quod  dicitur  adultorum.  Praeterea 
Sachs  e,  BoyeretColard  Anginam  membranaceam 
in  adultis  quoque  sese  observasse  dicunt,  aliique  saepe, 
grassante  inter  infantes  puerosque  Tussi  convulsiva, 
adultos  etiam  vehementissima  Tussi  cruciari  conten- 
dunt. Deinde  morbis  hisce,  excepto  Asthmate  Miliari, 
certa  constitutio  favet  epidemica.  Angina  membra- 
nacea igitur  et  Tussis  convulsiva  miasmate  quodam, 
quod  praecipue  tempore  brumali,  hiemali  ac  vernali 

coelo  humido,  frigido,  motabili  viget.  propagantur  et 
Tussis  convulsiva  ipso  insuper  contagio  diffunditur. 

Ad  miasma  primo  Tussis  eonvulsivae  quod  atti- 
net, Wendt  morbillonim  esse  tradit  simillimum,  quo- 
niam quidem  alter  morbus,  eadem  epideraia  grassante, 
alterum  saepe  excipiat.  Tamen  morbillorum  miasmati 
mihi  non  similius  quain  cuivis  alii  esse  videtur.  Eo- 
dem enim  jure  illud  Anginae  membranaceae,  quae 
ipsa  nonnunquam  ad  morbillos  accedit  supervenitque, 
et  saepius  adhuc  eos  antecedit,  miasma  hanc  sibi  si- 
militudinem vindicaret.  Mitto  igitur  hoc  miasma;  ma- 
joris enim  mihi  ea,  de  contagio  quae  habetur,  tussis 
eonvulsivae  esse  videtur  disceptatio.  (Juod  conta- 
gium, etiamsi  multi  negent,  quia  difficile  sit  intelle- 
ctu, quomodo  a morbo  spastico,  a Ncnrosi,  possit 
formari,  tamen  existere  docet  experientia.  Praeterea 
autem  id  imprimis  Tussi  eonvulsivae  cum  ceteris  mor- 
bis contagiosis  commune  est,  quod  dispositionem  per 
sc  atque  secum  aufert;  nunquam  enim  bis  unus  idem- 
que  puer  ea  afficitur. 

Absint  igitur  omnes,  qualescunque  sint,  res  no- 
civae, quae  ceteroquin  contagiosorum  morborum  tela 
habentur  venenata,  absint  flosculi  ac  semina  exan- 
thematum ulcerumque;  tamen  neque  hujus  morbi  na- 
turam ac  sedem,  nec  rabiei  caninae  in  alio  corporis 
systemate  atque  in  nervorum  poni  necesse  est,  ne- 
que eum  Autenricthio  eam  nociva  atque  acri, 
quam  dicit  pathicam,  materia  nasci,  neque  cum  Har- 

lcssio  exanthematica  bronchicae  memhranao  et  bron- 
chicorum  nervorum  infectione  procreari,  neque  demum 
cum  B a u in  g ii  r t n e r o primariam  bronchiorum,  nervo- 
rum affectionem  esse  secundariam,  existimare  cogimur 
Quodsi  contagium  nonnisi  materiale  cognoscert 
vis,  etiam  Tussis  convulsivae  esse  dico  materiale,  ta- 
men incognitum,  secretum  fortasse  quoddam,  vel,  si 
mavis,  excretum,  fortasse  secundario  demum  modo  in 
corporis  humore  ortum,  primario  autem  in  nervos 
, agens,  quod  equidem  intelligere  mihi  videor. 

Anginam  membranaceam  etiam  contagio  propa- 
gari, pauci  tantum  et  inter  hos  Itosenstein,  Gre- 
go ry  et  Goelis  putant.  Nihil  tamen  est,  quod  opi- 
nionem eorum  possit  confirmare;  nam  id,  quod  plu- 
res  saepe  simul  infantes  in  uno  eodemque  domicilio 
hoc  morbo  prosternuntur,  non  tam  ad  contagium, 
quam  ad  miasrna  probandum  valet. 

Asthma  denique  Miliari  neque  contagio  neque 
miasmate  oritur;  tamen  liaud  scio,  an  sufficiant  cau- 
N sae  ejus  a doctissimis  celeberriinisaue  viris  allatae, 
ut  coeli  inconstantia  tempore  brumali,  hiemali  verna- 
liqne,  quam  affert  M illa  r,  vel  refrigerium  tempore  ver- 
nali, quod  Wichmann  praecipue  accusat.  Certe 
aliae  quoque  causae,  quae  in  adultis  similem  illum 
morbum,  Asthma  dico  spasticum,  procreant,  esse  vi- 
dentur, quoniam  quidem  infantes  quam  maxime  ad 
spasticos  morbos  sunt  propensi. 

Dispositio  igitur  ad  morbos  spasticos  praecipue 


puerili  eminet  aetnte:  propterea  facile.  rur  infantes 
inprimis  puerique  Tussi  convulsiva  et  Asthmate  Miliari 
infestentur,  intelligitur.  Dispositionem  autem  quod 
attinet  ad  Anginam  membranaceam,  pueros  potius 
quam  puellas,  validos  quam  debiles  infinnosque  ea 
tentari  experientia  docet.  Constat  denique,  semel 
hoc  morbo  petitos  nunquam  denuo,  dispositione  su- 
blata, eo  corripi. 


D.  DIAGNOSIS. 

Stabilita  morborum  natura  nllntisque  illis,  qui- 
bus plerumque  provocantur,  causis,  decursum  eorum 
describere  et  symptomata  pathognomonira  proferre 
atque  ita  quam  clarissima  et  perspicua  reddere  mihi 
in  animo  est.  Nam  id  praesertim  hujus  opusculi 
pretium  erit,  ut  auctor  ejus  sibi  ipsi,  si  quando  hos 
morbos  iterum  viderit,  studio  diligentissime  omnem 
erroris  facultatem  abstulerit. 

Ac  primum  quidem  notandum  est.  Anginae  mem- 
branaceae decursura  aeque  ac  Asthmatis  Miliari  esse 
acutissimum.  Angina  enim  membranacea  saepe  jam 
intra  duos  vel  quinque  dies,  Asthma  Miliari  etiam 
paucis  horis  morte  finitur;  Tussis  convulsiva  contra 
decursu  subacuto  insignitur.  Deinde  Anginam  mem- 
branaceam morbum  scilicet  indaunnatorium,  veris  in- 
termissionibus carere  et  remissionibus  tantum  gau- 
dere, probe  intelligitur.  Tussis  contra  convulsiva  et 


Asthma  Miliari  pro  nervosorum  morborum  natura  at- 
que indole  veras  exhibent  intermissiones. 

Symptomata  autem  ac  primo  Anginae  membra- 
naceae, quae  naturam  probant  inflammatoriam,  haec 
sunt:  febris  symptomatica,  eontinuo-remittens,  inflam- 
matoria, pulsus  frequentissimus,  tensus,  urina  inflam- 
matoria, sputa,  cum  in  meliorem  morbus  vertitur  par- 
tem, critica,  mixta  cum  partibus  membranaceis,  vel 
etiam  majores,  quae  ejiciuntur,  membranae  cujusdam 
spuriae  partes,  tubi  respiratorii  nonnunquam  formam 
exhibentes,  sudor  denique  universalis,  saluberrimus. 

Quibus  inflammatoriis  spastica  illa  Tussis  convul- 
sivae  et  Asthmatis  Miliari  opposita  sunt  symptomata, 
quorum  praecipua  affero:  intermissiones  veras,  pul- 
sum frequentem,  parvum,  suppressum,  saepe  etiam 
intermittentem  et  tremulum,  urinam  parcam,  non  tin- 
ctam, aquosam,  obstructionem  alvi,  flatulentiam,  se- 
cessus inscios,  cutis  functionem  spasmo  oppressam, 
rigorem  extremitatum,  postea  sudorem  frigidum  et 
viscidum,  musculorum  spasmos  et  cessante  denique 
impetu  ructus,  vomituritiones  ac  vomitum,  excretio- 
nes  alvi  et  urinae,  sternutationes. 

Fere  semper  prodromi  horum  morborum  obser- 
vantur, qui  symptomata  catarrh.alia  modo  mitiora  modo 
vehementiora  prae  se  ferunt.  Quod  quidem  stadium 
vel  breviore  vel  longiore  temporis  spatio  absolvitur; 
nam  Anginam  membranaceam  antecedens  et  saepe- 
numero  febri  jamjam  stipatum  non  raro  intra  paucas 

horas-  saepius  tamen  die  primo  vel  secundo,  tussi 
initio  huiuida  mox  in  siccam  trunseunte,  veram  morbi 
formam  exhibet,  et  illo,  quem  infra  describam,  sono 
conjunctum  haesitantem  dubitantemque  medici  animum 
omni  liberat  difficultate.  Tussis  autem  convulsivae 
prodromi  catarrhales  semper  fere  per  longius  tempo- 
ris spatium,  plerumque  quidem  per  hebdomadein  unam 
vel  etiam  plures,  raro  tantum  per  tres  vel  quntuor 
dies,  varia  intensitate  exstant.  Febris  quoque  nor.- 
uunquam  accedit  catarrhalis,  quae,  ut  infra  demon- 
strandum erit,  complicatione  imminente  in  inflamma- 
toriam formam  vertitur.  Asthma  denique  Miliari  mi- 

% 

tiores  tantum,  vel  nullae  affectiones  catarrhales,  an- 
tecedunt. 

Accuratissime  pensitanda  ratio  est,  qua  hi  e sta- 
dio cntarrhali  in  verum  initii  stadium  transeant;  ad 
hanc  igitur  explicandam  transeo. 

Anginae  membranaceae  symptomata  propria  sen- 
sim catarrhulibus  admiscentur,  ita  ut  tussis  vehemen- 
tia pedeteutim  augeatur,  et  proprius  ejus  sonus  rau- 
cus, stridulus,  clangosus,  quem  gallicinio  similem  esse 
dicunt,  appareat.  Raro  alter  quoque  intercurrit  so- 
nus raucus,  obtusus,  sit  venia  verbo,  cavernosus;  at- 
que interdum  alter  alterum  ita  excipit,  ut  haec  respi- 
rationis mutatio  pubescentium,  quos  Naevius,  scri- 
ptor Latinus,  dicit  gallulascere , juvenum  cum  voce 
probe  conferatur.  Respiratio  enim  difficilis  est,  ita 
ut  ipsae  narium  alae  moveantur  latcquc  patescant 

Thorax  non  jam  movetur,  adest  respiratio  abdomina- 
lis, et  sublatis  ad  collum  laryngemque  manibus  pueri 
ibi  dolorem  sese  sentire  indicant.  Raro  autem  tu- 
mor ibi  cernitur  externus.  Tum  brevis  intrat  tussis 
remissio,  adest  tamen  febris,  nam  pulsus  est  frequen- 
tissimus  et  partium  externarum  temperatura  adaucta; 
mox  autem  vehementior  morbi  impetus  redit,  et  ma- 
ximum suffocationis  periculum  affert:  facies  propterea 
rubet  et  tumet,  spasini  facialium  aliorumque  musculo- 
rum superveniunt,  et  ipsa  respiratoria  organa,  re- 
spiratione fere  omnino  suppressa,  tonico  spasmo  de- 
tineri videntur.  Postremo  status  comatosus  intrat, 
ex  quo  miserrimi  illi  pueri  novo  tantum  tussis,  quae 
tamen  humidior  facta  esse  videtur,  impetu  excitan- 
tur. Interdum  autem  angore  perpetuo  et  vehemen- 
tissimo  cruciantur  atque  huc  illuc,  nullo  corporis  situ 
sublevati,  jactantur.  Tandem  aliquando  supini,  capite 
quam  maxime  reclinato , jacentes  stertentesque  paul- 
lulurn  reficiuntur,  tamen  respiratione  difficillima  la- 
rynx assurgit  atque  invicem  descendit ; opinantes  suf- 
focationis causas  esse  se  remoturos,  respirationis  im- 
pedimentum removere  conantes  pueri  ad  os  et  ad  col- 
lum manus  attollunt,  linguam  unguibus  lacerant,  ca- 
pillos vellunt,  adstantibus  amplexu  miserrimo  affigun- 
tur: dum  fere  exanimes  corruant.  Tum  stertunt  mo- 
ribundi, facies  pallescit,  sudore  frigido  etviscido  ob- 
tecta, labia  color  tingit  lividus,  coeruleus,  oculi  tor- 
pentes distorquentur,  tremit  cor,  titubat,  sistitor. 

Interdum  autem  tussis  jam  secundo  impetu  hu- 
midior  fit,  sputa  formantur  meliora  crumpitque  sudor 
universalis,  criticus.  Itaque  morbo  in  meliorem  exi- 
tum verso  cuin  sputis  pseudomembranae  particulae  aut 
una  ejiciuntur,  aut,  quominus  talis  plastica  formatio 
oriatur,  omnino  impediunt  Neque  enim  necesse  est, 
seraper  eam  formari,  et  plerumque,  si  res  bene  ce- 
dit, inflammatio  haec  ad  propriam  sibi  vim  plasticam 
omnino  non  adseendit.  Exsudatum  enim  mox  red- 
dunt partes  inflammatae,  non  tamen  seraper  hoc  ex- 
sudatum in  membranae  formam  redigitur*  Rroptcrca 
etiam  nonnulli  scriptores  morbo  nostro  nomen  indi- 
dere Anginae  exsudatoriae.  Rarissime  tantum,  jam 
formata  pseudoinembrana,  ejus  ejectione  levamen  ae- 
gris affertur,  et  mors,  etiamsi  partes  nonnullae  tussis 
vomitusque  vi  auferuntur,  non  minus  certa  instat. 
Tamen  exemplis,  quibus  totnin  membranam  ejectam 
vitamque  servatam  esse  comperiraus,  non  omnino  de- 
stituimur. 

Atque  haec  quidem  de  Anginae  membranaceae 
decursu!  Transeo  ad  Tussim  convulsi  vara,  cujus,  etiamsi 
tria  stadia  internoscuntur,  decursus  nullo  modo  cer- 
tis finibus  distingui  potest,  quia  unum  in  alterum  sen- 
sim tantum  ac  pedetentim  transit  stadium.  Itaque 
jain  primum  eorum,  quod  est  catarrhale,  non  subito 
excipitur  secundo;  nam  tussis  initio  brevis  atque  sicca, 
paucum  tantum  muci  eructans  post  longius  demum  tem- 
poris spatium  convulsiva  redditur.  Tum  rhonchus 

eam  antecedit  mucosus,  cui  mox  angor  ingens  spi- 
ritusque  supervenit  angustissimus.  Sonus  acutus, 
subraucus,  simillimus  hinnitui  asinino,  inspirationem 
comitatur,  exspiratio  autem  tussicula  brevi,  abrupta, 
quinquies  vel  sexies  repetita,  finitur. 

Quemadmodum  igitur  in  Angina  membranacea 
tussis  sonus,  ita  in  hoc  morbo  sonus  inspirationis  tus- 
sim praecedentis  signum  nobis  est  pathognomonicum. 

Adest  maximum  suffocationis  periculum,  angor 
ingens;  accedunt  spasmi  omnium  fere  musculorum; 
facies  rubescit  et  tumet  sanguinis  congestione,  oculi 
exorbitant  natantes ; venae  faciales  turgent  sanguine 
oppletae,  pedes  manusque  algent,  pulsus  est  inter- 
mittens atque  tremulus.  Interdum  sanguis  e naribus, 
pulmonibus,  oculis,  auribus  funditur  et  urina  ac  fae- 
ces seceduut  invito  aegrotante.  Imo  subsistunt  in- 
terdum pulmones,  et  status  intrat  syncopalis;  raro 
amen  suffocatio  vera  vitam  aufert.  Plerumque  post 
breve  tantum  temporis  spatium,  summum  post  duode- 
cimam horae  partem,  tussis  illa  repetitur.  Tum  muco 
tenaci  vomituritione  ac  vomitu  ejecto,  vel  subsequente 
sternutatione,  impetus  terminatur.  Quibus  factis  re- 
spiratio evadit  facilior,  pulsuum  frequentia  decrescit, 
fiunt  ipsi  regulares.  Adhuc  anhelat  puer  fatigatus 
et  tristis;  mox  autem  ad  consuetam  hilaritatem  re- 
dit. Vera  adest  morbi  intermissio,  nam  organa  re- 
spiratoria nullum  signum  morbosum  prae  se  ferunt. 
Saepe  autem  complicatus  inflammatione  aliqua  mor- 

bus  primarius  spasticusque  impuras  intermissiones 
praebet.  Tamen  ad  morbum  ipsum  primarium  quod 
attinet,  intermissiones  dicendae  sunt  verae. 

j 

Saepe  quidem  Tussis  convulsiva  unum  tantum  per 
viginti  quatuor  horas  impetum,  cumque  nocturno  po- 
tissimum tempore,  facit:  interdum  autem  quavis  di- 
midia vel  etiam  quarta  horae  parte  redit,  dum  puer 
exanimis  succumbat.  Typo  autem  quasi  tertiano  in- 
signem esse  hunc  morbum,  ita  ut  alter  pejor,  alter 
melior  dies  evadat,  a nonnullis  quidem  nobis  relatum 
medicis  est,  a plurimis  nunquam  observatum.  Mor- 
tem vero  non  morbus  ipse,  sed  plerumque  complica- 
tiones inflammatoriae  allerunt. 

Hae  complicationes  plerumque  sunt  bronchitis, 
pneumonia,  peripneumonia,  pleuritis,  aliae,  quas  su- 
pra  nominavi.  Quodsi  omnino  nulla  ejusmodi  com- 
plicatio supervenit,  aut  si  arte  tollitur,  pertinaci  morbi 
decursu  nullo  modo  impedito  symptomata  sensim,  quem- 
admodum augebantur,  ita  diminuuntur  nullaque  vera 
crisi  intrante  decrescunt.  Critica,  quae  observantur, 
signa,  praesertim  localia,  non  ad  morbum  ipsum,  sed 
ad  complicationem  sunt  referenda  5 nam  ipse  istis  non 
finitur,  sed  solus  tau  tum  atque  purus  post  ea  rema- 
net. Tussis  postea,  si  res  bene  evenit,  magis  ma- 
gisque mitescit,  atque  ita  sensim  convalescentia  pro- 
cedit. 

Jam  restat  Asthmatis  Miliari  dingnosis,  quae 
mullo  est  facilior;  hic  enim  morbus  nullis  plerumque 

prodromis  antecedentibus,  vel  levibus  modo  allectio- 
nibus catarrbalibus,  repente  nocturno  tempore  cum 
suffocatione  irruit,  ita  ut  spiritum  ducere  infantes  ne- 
queant, laborioseque  ac  vix  quidem  inspirent.  Qua 
inspiratione  sonus  editur  raucus,  acutus,  simillimus 
illi,  qui  in  Tussi  convulsiva  inspirationem  comitatur. 
Aer  autem  ad  ipsas  pulmonum  cellulas  non  pervenit, 
stethoscopio  enim  admoto  murmur  respiratorium  non 
percipitur.  Tussis  vero  plane  abest,  vel  brevis  tan- 
tum atque  insons  tussicula  tonicum  pulmonum  spa- 
smum antecedit.  Vox  hebes,  fusca,  gravis  auditur, 
accedunt  spasmi  partium  externarum , faciei  rubor 
tumidae.  Pulsus  est  spasticus,  frequens,  parvus,  sup- 
pressus, urina  secernitur  parca,  non  colorata,  aquosa. 
Quae  signa  spastica  etiam  Tussis  convulsivae  essent 
symptomata,  nisi  tam  saepe  accessoriae  inflammatio- 
nes propriam  morbi  speciem  corrumperent,  et  signa 
ejus  singularia  spastica  adjectis  inflammatoriis  ob- 
scurarent. In  hoc  igitur  morbo,  ut  in  Tussi  convul- 
siva, sonus  ille,  qui  inspiratione  editur,  signum  est 
pathognomonicum,  tussis  autem  omnino  non  adest, 
aut,  si  adest,  lenior  ac  mitior  morbi  impetum  antece- 
dit, non  sequitur. 

Spasmus  ille  tonicus  pulmonum  per  quartam  vel 
dfthidiam  horae  partem  perstat ; denique  ructibus,  vo- 
mitu, sternutationeve  finitur.  Alter  autem  morbi  im- 
petus post  duodecim,  octodecim,  vel  viginti  quatuor 
horas  redit.  Etiamsi  per  intermissionem  puer  non 

semper  integra  gaudet  valetudine . sed  fatigatus  et 
tristis  cubat,  spasticisque  interdpm  musculorum  mo- 
tibus excitatur,  tamen  respiratio  libera  est,  neque  ul- 
lum pulmoues  signum  exhibent  morbosum.  Non  enim 
est  admirandum,  etiam  post  vehementes  morbi  insul- 
tus miserrime  interdum  pueros  affectos  esse;  tamen 
uon  semper  id  fieri  scito,  nam  saepe  intermissiones 
nihil  sunt  turbatae. 

Celerius  autem  secundum  ceteri  subsequuntur  im- 
petus vehementiores,  saepe  etiam  mitiores  jam  eva- 
dentes iterum  exacerbantur.  Plerumque  quintus  vel 
sextus  impetus  mortem  infert;  attamen,  si  rariores 
fiunt  iidein  atque  mitiores,  convalescentiae,  quae  sen- 
sim tamen  ae  pcdeteutiui  intrat,  spes  adest  major: 
semper  vero,  ne  nova  exacerbatio  intret,  est  me- 
tuendum. 

Postquam  his  morbos  nostros  lineamentis  cir- 
cumscripsi, quaenam  characteristica,  quibus  maxime 
faeillimeque  distinguantur,  signa  sint,  quaeritur.  Ac 
primum  quidem  pulsuum  indoles  et  febris  vel  comi- 
tans vel  deficiens  tunc  maximi  nobis  esset  momenti, 
nisi  Tussis  convulsiva  quoque  et  Asthma  Miliari,  morbi 
per  se  apyretici,  spasticam  suam  naturam  dissimula- 
rent. Nam  ad  hos  quoque  morbos  longius  temporis 
spatium  tenentes  febris  accedere  potest,  praesertim 
autem  ad  Tussim  convulsi  vasi  tum,  cura  inflammato- 
riis affectionibus  complicatur.  Tunc  pulsuum  quoque 
natura  mutatur,  ut  certa  saltem  diagnosis  medici 

tantum  esse  possit  attentissimi.  Neque  desunt,  qui- 
bus animum  advertat,  signa  essentialia.  Itaque  prae- 
cipue ipsius  organi  affecti,  quae  obviam  nobis  fiunt, 
symptomata  respicienda  sunt,  ut  insultuum  ratio,  qua- 
lis sit,  temporis  spatium,  quod  ipsi  absumant  modo 
longius  modo  brevius,  intervalla  denique,  quibus  sin- 
guli insultus  dirimantur.  Quae  intervalla  etiamsi, 
ad  statum  universalem  aegrotorum  quod  attinet,  non 
omnibus  semper  affectionibus  morbosis  libera  sunt, 
tamen  ipsius,  in  quo  sedem  habent  proprium,  organi 
functionibus  nullo  modo  laesis,  verae  intermissiones 
in  Asthmate  Miliari  et  Tussi  convulsiva,  complicatio- 
nibus non  turbata,  apparebunt,  remissiones  tantum  in 
Angina  membranacea.  Stethoscopio  praecipue  duce 
tunc  quoque  medicus  ad  certiorem  diagnosin  perdu- 
cetur, nam  facile  eo  Tussis  convulsivae  complicatio- 
nem bronchiticam,  pneumonicam,  pleuriticam  intermis- 
sionis tempore  cognoscet,  et  per  Asthmatis  intermis- 
siones nunquam  ullum,  qui  a norma  recedat,  sonum 
audiet  respiratorium,  in  Angina  membranacea  vero 
etiam  per  intermissiones  respirationem  semper  lae- 
sam inveniet. 

Signa  physica  igitur  magni  sunt  momenti  et  ex 
his  quidem  isti  ipsi  soni,  qui  inspirationem  et  tussim 
comitantes  jam  procul  adstantium  aures  percellunt 
et  semel  percepti,  non  dico  medici,  sed  parentum 
psorum  memoriae  impressi  in  omne  posterum  tem- 
pus permanent. 


Restat  denique,  ut.  distincta  morborum  descri- 
ptione finita,  ceteri  quoque,  quibus  similes  apparere 
possint,  morbi  breviter  afferantur.  Ac  praecipue  qui- 
dem Anginae  membranaceae  similes  exstant,  minus 
tamen  Tussi  convulsi  vae,  minime  Asthmati  Miliari,  qui 
morbi  spastici  jam  melius  distinguuntur. 

Huc  pertinent  primum  bronchitis  et  tracheitis.  In 
his  autem  morbis  plane  absunt  soni  isti  proprii  Angi- 
nae membranaceae,  quamquam  non  est  infitiandum, 
tracheitidcm  quam  proxime  ad  eam  accedere;  tamen 
semper  characteristica  symptomata  eminent  A Tussi 
convulsiva  bronchitis  jam  majore  febris  internoscitur 
gradu  continuaqne  respirationis  laesione,  quae  in 
bronchitide,  praesertim  puerorum,  pro  morbi  gravi- 
tate saepe  levior  apparet,  neqne  unquam  tanto  exa- 
cerbationis impetu  ingreditur.  Tum  demum  difficilior 
fit  diagnosis,  cum  complicata  Tussis  convulsiva  cum 
bronchitide,  quod  non  raro  fit.  turbatur. 

Deinde  laryngitis  est  afferenda,  sive  angina  oe- 
dematosa.  Tussis  autem  in  hoc  morbo  minus  est, 
ut  ita  dicam,  sonora,  sed  magis  acuta  et  stridula, 
quamquam  ipsa  quoque  sonum  procreat  proprium,  ct 
inspiratio  longa,  tanquam  at!r  per  tubulum  siccum 
et  angustum  ducatur,  strepit,  lina  etiam  pharynx, 
tonsillae,  palatum  molle  et  ipsa  lingua  rubicunda  at- 
que inflammata  apparent;  vox  raucescit  ct  postremo 
plane  supprimitur. 

Tum  catarrhus  dignoscatur  pulmonum,  qui  qui- 

dem  statim  »1»  exordio  febri  stipatur  vehementiore, 
ac  pedetentim  tantum  ad  acmen  morbi  evehitur,  ne- 
que unquam  tantas  affert  exacerbationes. 

Facile  quoque  ceterae  Anginae  species  ab  hac 
nostra  internoscuntur:  nam  etiamsi  in  iis,  et  prae- 
sertim in  Angina  tonsillari  ac  pharyngea,  respirato- 
ria organa,  et  ex  his  quidem  larynx  partesque  ejus 
simul  afficiuntur,  vocisque  mutationem  efficiat  inflam- 
matio: tamen  plerumque  ad  ipsas  pharyngis  partes 
magis  spectat,  et  si  laryngis  coaffectione  vocis  mu- 
tationem similem  fortasse  Anginae  membranaceae  pro- 
creat, tamen  raucedo  vocis  adest  perpetua,  in  Angina 
membranacea  autem,  in  qua  mutatio  illa  vocis  in 
exacerbationibus  tantum  auditur,  aliter,  ut  supra  ex- 
posui, res  se  habet.  Cernuntur  enim  fauces  rubi- 
cundae, tumidae,  inflammatae  in  illis  formis  ac  spe- 
ciebus,  in  Angina  membranacea  plane  normales  re- 
periuntur.  Angina  autem  gangraenosa  infantum  dif- 
ficultatem affert  majorem. 

Bretonneau  hunc  morbum  primus  descripsit, 
et  eum  nominavit  »angine  diphtheritic, « Guersent 
Anginam  pseudomembranosam.  Certo  nomen  Anginae 
gangraenosae  minime  aptum  est.  Nihil  enim  gan- 
graenosi hic  morbus  offert,  sed  est  inflammatio,  quae 
exsudatione  plastica,  ut  Angina  membranacea,  pseu- 
domembranam  format,  et  eo  tantum  ab  hac  differt, 
quod  non  in  lary  nge  et  in  trachea  sedem  habet,  sed 
a faucibus  semper  oritur  et  ab  his  interdum  modo 

descendit  in  pharyngem  et  in  laryngem  trncheamque 
modo  adseendit  ad  nares.  Ac  primo  quidem  in  fau- 
cibus circa  uvulam  et  velum  pendulum  laminas  for- 
mat, quae  crustarum  instar  coloris  ex  albido-grisei 
membranae  mucosae  adhaerent,  inox  deinde  conlluunt 
extendunturque.  »Sed  praecipue  tum.  cum  iu  laryn- 
gem quoque,  quod  haud  raro  Iit,  pseudomembrana 
descendit.  Anginae  membranaceae  haec  est  simillima 
Angina  et  origine  tantum  dignoscenda,  cujus  ratione 
habita  Germani  eam  Schlund-  sive  Raclien- Group 
nominarunt. 

Huec  habui,  quae  de  similibus  morbis  afferrem. 
(Juodsi  minime  in  hoc  partis  diagnosticae  fine  Asthma 
Miliari  reperisse  videor,  id  propterea  factum  esse 
scito,  quod  hujus  morbi  diagnosis  certe  omnium  est 
clarissima  et  jam  initio  satis  stabilita. 

C.  PROGNOSIS. 

Omnes  tres  hos  morbos  periculosissimos  et  sjicpc 
mox  lethiferos  esse,  jam  ex  decursus  descriptione  ap- 
paret. Res  autem,  quae  praecipue  prognosticum  me- 
dici judicium  regere  debeant,  hoc  loco  suut  eruendae. 

Exordiar  iterum  ab  Angina  membranacea,  cujus 
morbi  si  ad  dispositionem  primo  respicis,  corpus  suc- 
culentum, teres  atque  strenuum  facilius  ac  saepius, 
quam  debile,  ab  eo  infestari  cognosces  5 in  Tussi  con- 
tra  convulsiva  et  Asthmate  Miliari,  quo  debilior  puer 
et  quo  minor  est  nata,  eo  pejor  prognosis  evadet. 

Maximi  autem  in  Angina  membranacea  momenti  est 
pseudomembranae  illius  formatio,  qua  impedita  multo  ma- 
jor spes  affertur,  nisi  puer  jam  primis  morbi  insultibus 
stranguletur.  Quae  strangulatio  sive  suffocatio  quomodo, 
nondum  formato  illo  respirationis  impedimento. fieri  pos- 
sit, haud  facile  intelligitur,  tamen  si  maximam  partis  af- 
fectae irritabilitatem  pensites,  spasmo  inflammationis 
stimulo  provocato  et  laryngem  contrahente  effici,  non 
dubitabis.  Quis  est,  quin  ad  inflammationes  partium, 
quae  irritabilitate  eminent,  saepe  spasmos  accedere 
sciat?  Quodsi  autem  jam  formata  adest  illa  pseudo- 
membrana,  tum  plerumque  suffocatoria  mors  sequitur; 
nam  rarissime  tantum  una  cum  sputis  humidioribus 
vel  vomituritionibus  tota  ejicitur,  et  quamquam  par- 
ticulae ejus  excernuntur  interdum , tamen  hac  re 
morbi  decursus  plerumque  non  in  meliorem  partem 
vertitur.  Mors  autem  jam  intra  octo  horas  intrare 
potest,  sed  plerumque  intra  biduum  demum,  vel  tri- 
duum pueros  aufert,  et  tunc  quidem  maxime  est  me- 
tuenda, cum  brevioribus  remissionibus  insultus  ipsi 
magis  magisque  exacerbantur.  Nonnunquam  autem 
jamjam  mitescentes  et  adstantium  laetiorem  spera 
excitantes  iterum  ex  improviso  majore  vehementia 
redeunt,  et  novum  vitae  discrimen  parant.  Tamen 
tempestivis  et  aptis  remediis  plurimum  esse  tribuen- 
dum, nunquam  obliviscamur. 

Neque  minus  in  Tussi  convulsiva  et  Asthmate 
Miliari  periculum  adest.  Asthma  imprimis  jam  se- 


cumlo  vel  tertio  impetu  suffocatione  s itum  saepe  au- 
fert, quamquam  adultorum  Asthma  fere  nunquam  im- 
petu ipso  necat,  sed  illis  potius  organorum  respira- 
toriorum morbis,  qui  sunt  ejus  sequelae,  vitae  pericu- 
lum inducit.  Tamen,  quae  adulti  ferre  possint . pue- 
rulos infantesque  non  posse,  vix  est  miranddm. 

Tussis  denique  convulsivae.  etsi  idem  periculum 
est,  decursus  magis  protrahitur,  et  plerumque  non 
ante  octavam,  saepe  post  decimam  sextam  demum 
hebdoiuadem  fmitur.  Praeterea  non  raro  inflamma- 
toriae complicationes  cito  mortem  inferunt,  et  in  ipso 
decrementi  stadio  saepe  malum  recidivum  subito  re- 
dit. Ipsa  quoque  constitutionis  epidemicae  natura 
respicienda  est,  utrum  maligna  sit,  nec  nc.  Haro 
autem  fieri  solet,  ut  impetu  ipso  per  suffocationem, 
vel  per  apoplexiam,  vel  per  pulmonum  haemorrha- 
giam finis  vitae  imponatur. 

Subsequuntur  autem  Tussim  convulsivam  alii  ac 
chronici  quidem  periculosique  pulmonum  morbi,  ut 
hydro  thorax  simplex,  vel  hydrops  universalis,  aneu- 
rysmata cordis  et  aortae,  struma  aneurysmatica, 
morbi  deinde  cerebri:  memoriae  animique  debilitas, 
fatuitas,  epilepsia,  herniae  denique  et  prolapsus. 

1).  THERAPIA. 

Quum  morbi  ratione  diagnostica  distincti  pro  di- 
versa sua  natura  diversa  requirant  remedia,  in  hac 
quoque  therapeutica  opusculi  mei  parte  triplex  erit 

divisio  j itaque  sensim  unicuique  medendi  ratio- 
nem exponam.  Propterea  enim,  quod  diversi  diver- 
sis remediis  morbi  impugnandi  sunt,  similes  forma, 
qua  assumpta  ingrediuntur,  pro  natura  atque  indole 
saepe  valde  dissimili  sejungendi  sunt. 

a)  Angina  membranacea. 

Qui  morbus  etiamsi  pro  inflammatoria  natura 
similibus  quam  ceterae  tractus  respiratorii,  praeser- 
tim laryngis,  tracheae  bronchorumquc  inflammationes 
remediis  curandus  est,  tamen  duae  praeterea  ex  ipsa 
ejus  natura  atque  indole  prodeunt  indicationes,  quae 
sunt:  primo  cura,  ne  exsudatio  illa  plastica  oriatur, 
nec  pseudomembrana  formetur,  deinde,  ut  eadem,  quum 
formata  jam  sit,  eructetur  ejiciaturque.  habenda. 

Quem  in  finem  singuli  quique  scriptores  suam 
sibi  proponunt  atque  aliis  praedicant  methodum,  qua- 
rum hasce  tantum  praemittam: 

Primo  quidem  Autenriethii  methodus  haec  est: 
Nullis  aliis  morbum  hunc  remediis  nisi  Calomelane, 
ipsis  sanguinis  detractionibus  rejectis,  sanandum  esse 
censuit.  Albers  etSenf  Hepar  sulphuris  alkali- 
num,  cujus  gr.  i ad  pro  dosi  quaque  praebent 
hora  secunda  vel  quarta,  summopere  laudant.  Kopp 
Cuprum  sulphuricum  specificum  esse  contendit,  ejus- 
que  octavam,  vel  etiam  quartam  grani  partem  omni 
bihorio,  dum  vomitus  subsequatur,  sumendam  irape- 

rat  CJmut  idem  remedium  nuperrime  Hoffmann(I) 
initio  autem  morbi  majori  dosi  gr.  iij.  ut  emeticum 
certissimum,  et  post  vomitum  pro  dnsi  grani  qua- 
drantem omni  bihorio  optimo  cum  successu  adhibuit 
Harder(2)  superfusiones  frigidas,  periculosum  sane 
andaxque  remedium,  corpori  Russico  fortasse  tantum 
salubre,  celebrat. 

M a c k en  x,  i e,  qui  formationem  pseudomembranac 
illius  in  pharynge  incipere  putat,  Acd.  nitric.  dilut.  (Acd. 
nitr.  cum  Aq.  destill.  =j)  pharyngem  et  tonsillas 
illinit,  et  hoc  modo  saluti  aegrorum  se  consuluisse 
dicit.  Rudior  adhuc,  quam  Hretonneau  et  \ c I— 
peau  adhibuerunt,  methodus  est,  qua  per  tubulum 
Alumen  crudum  pulveratum  in  os  aegri  inflatur. 
II  er  re  postremo  hoc  composuit  unguentum: 
ip  Kali  hydrojodici  £)j 
Ungt.  hydrarg.  ciner. 

Axung.  porcin.  ^ ^ilj 

quod  quidem  in  collum,  ubi  larynx  locum  tenet  large 
illinit,  dum  erythema  et  deinde  exanthema  rodens 
et  miliare  appareat;  praeterea  autem  quodvis  aliud 
remedium  e serie  propositorum  desumtuin  rite  adhi- 
beri posse  censet. 

Quodsi  hanc  remediorum  seriem  perlustramus, 
statim  omnia  ea,  quae  subito  inflammatione  aucta  se- 


(1)  Hufelanil»  Journal'  Hd.  52. 

(2)  Vrrmischle  Ahhandlunge u ete,  «*iner  («esellschafi  praeli* 
nher  Aerite  iu  IMersImrjj.  Altili.  I.  u.  II. 

cretionem  partium  morbosarum  impediunt,  rejicienda 
erunt;  derivatorium  contra  quodvis  remedium,  rite  ac 
tempestive  adhibitum,  fere  semper  salubre  erit.  Ce- 
teris, quae  dicuntur,  specificis  remediis  efficaciam 
quidem  haud  deesse  concedo;  certo  tamen,  rationali 
curatione  adbibita,  saepe  mutanda  erunt.  Cedunt 
igitur  probatis  remediis  rationalibus,  statui  morbi 
aegrorumque  adaptatis. 

Itaque  plasticam  illam  exsudationem  facillime 
antiphlogosi  adbibita  impediri  elucet.  Propterea 
primo  in  stadio  inflammatorio  hirudines  duae  vel  sex 
pro  pueri  aetate  applicandae  sunt,  et  post  hanc  lo- 
calem sanguinis  detractionem  statim  emeticum,  quod 
remedium  rcvulsorium  ad  inflammationem  discutien- 
dam plurimum  valet,  sudorem  ceterasque  secretiones 
criticas  movet,  mucum  e tractu  respiratorio  expellit, 
prae  ceteris  est  adbibendum.  Sin  vero  hisce  reme- 
diis bis  vel  ter  repetitis  levamen  non  fertur,  tum  de- 
mum ad  Calomelas,  cujus  granum  dimidium  vel  unum 
pueris,  qui  nondum  secundum  vitae  annum  superave- 
runt, omni  bihorio,  majoribus  autem  natu  grana  den- 
tur duo,  confugiendum  est. 

Omnino  autem  Calomelane  in  vebementioribus 
Anginae  membranaceae  epideraiis  non  minus  atque 
in  tot  morbis  infantum  acutis,  qui  ad  exsudationem 
maxime  sunt  propensi,  carere  non  possumus.  Etiamsi 
igitur  sanguinis  detractionibus  emeticisque  postpo- 
nendum hoc  remedium  est,  tamen  non  alterum  exsi- 


‘itit  adeo  antiplasticmn  Aptissime  etiam  remedia 
derivantia  externa,  praesertim  en,  quae  materiam 
corpori  detrahunt  serosam,  ut  vesicatoria  sapra  ma- 
nubrium sterni  imponenda,  internis  illis  adjunguntur. 

Altera  deinde  est  indicatio  ea,  quae  ad  promo- 
vendam ejiciendamque  pseudomembranam  spectat. 
Variis  huic  medici  remediis  satisfacere  indicationi 
studuerunt,  ut  Sulphure  Antimonii  aurato.  Amica, 
Senega  aliisque  expectorantibus,  Quibus  tamen  prae- 
stant emetica,  quae  saepe  pluries  per  diem  repetita 
membranam  illam  una  cum  ventriculi  contentis  ex- 
pulerunt. Quod  idem  sternutatoriis  etiam  remediis, 
tamen  multo  rarius,  factum  esse  dicitur.  Nonnun- 
quain  autem  omnium  horum  remediorum  efficacia  in 
hoc  morbi  statu  nulla  est,  quia  membrana  illa  nimis 
firmiter  tracheae  parietibus  adhaeret;  itaque  Home 
tracheotomiam,  Formey  autem  et  Vicq‘d'Azyr 
laryngotomiam  ut  ultimum  proposuerunt  refugium. 
Quibus  operationibus  chirurgicis  an  unquam  instans 
mortis  periculum  profligatum  sit,  dubito;  nam  non 
solum  propter  vagum  descendentis  adseendentisque 
invicem  laryngis  motum  in  summa  illa  respirationis 
difficultate  haud  facile  perficiuntur,  sed  etiam  peri- 
culosissimum est,  membranae  cuidam  inflammatae 
cruento  novam  insuper  adjicere  inflammationem  cultro. 
Multis  denique  in  casibus  operatione  perpetrata  non 
potuit  fieri,  quin  pseudomembrana  illa  arcte  tracheae 

adnata,  vel  ad  ipsam  ejus  bifurcationem  descendens 
imo  bronchis  quasi  affixa,  non  erueretur. 

Praeter  essentialia  morbi  symptomata  accessoria 
adhuc  quaedam  caquc  spastica,  quae  et  in  respira- 
toriis organis  et  in  ceteris  corporis  partibus  sese  ma- 
nifestant, existere  solent.  Contra  quae  secundum 
Hcnkii  (I),  Wiegandii,  aliorum  praecepta  Mo- 
schus remedium  est  aptissimum  5 nam  multo  minus 
efficacia  Extractum  Hyoscyami  et  Asa  foetida  per 
clysma  in  corpus  ingesta,  remedia  a nonnullis  medi- 
cis laudata,  inventa  sunt.  Praeterea  autem  maxi- 
mum antispasmodicum  nostrum,  Opium,  habita  sta- 
tus inflammatorii  ratione,  saepenumero  saluberrimum 
erit. 

b)  Tussis  convulsiva. 

Symptomatica  tantum  hujus  morbi  curatio  esse 
potest,  nam  pertinacissimum  est  malum,  neque  ullo 
modo  ejus  decursus  sisti  potest.  Itaque  vebementissima 
symptomata  spastica  sunt  mitiganda.  Praecipue  au- 
tem, quoniam  morbus,  valde  longum  temporis  spa- 
tium tenens,  affectos  vehementer  debilitat,  vitae  vi- 
rium conservatio  cordi  esse  medico  debet.  Pericu- 
losissimas postremo  complicationes,  si  accedunt,  apta 
ac  tempestiva  therapia  debellanda,  quis  est,  quin  hoc 
maximi  in  petenda  salute  credat  momenti. 


(1)  Kimlerkrankheiten  II.  j>.  1I(>. 

Ad  mitiganda  symptomata  nervosa  diversa  e 
genere  narcoticorum  remedia  proposita  sunt.  Itaque 
Belladonna  maxime  laudatur  ab  Jahn.  Ettmueller 
Widemann.  aliis;  et  dantur  quideiu  pueris  quatuor 
annorum  usque  ad  octo  radicis  hujus  plantae  gr.  n. 
ad  gr.  ii£.  per  diem,  duin  sicc;tas  faucium  et  visus 
obscuratio  oriatur,  ab  Henke  autem  radicis  ejusdem 
gr.  /3  ad  i cum  eadem  Sulphuris  Antimonii  aurati 
dosi  per  diem;  a Wendt  Extracii  radicis  Belladon- 
nae  quadragesima  octava  pars  grani  ter  vel  quater 
per  diem  pueris,  qui  jam  quartum  aetatis  annum  su- 
peraverunt, minoribus  nonagesima  sexta  grani  pars 
exhibetur. 

A Stoerk  et  Buttcr  autem  praefertur  Conium 
maculatum,  ab  Hufelaud  Extractum  Hyoscyami 
(pueris  annum  natis  unum  gr.  n per  diem),  a Loe- 
bel  Extractum  Pulsatillae  nigricantis,  cujus  dosin 
gr.  -y  ad  , ter  per  diem  cura  pulveris  radicis  Vale- 
rianae gr.  iij  ad  iv  imperat,  ab  Hufeland  porro 
et  T ile  sio  Extractura  Nicotianae,  a Mera  minge  r 
Opium  illa,  qua  contra  Tetanum  Stuetz  utitur,  me- 
thodo adhibitum  est.  Cujus  remedii  laus  a complu- 
ribus celebratur  medicis,  qui  tamen  methodum  illam 
antitetanicam  rejicientes  jam  minores  et  magis  ratio- 
nales doses  efficacissimas  esse  contendunt.  utBaura- 
gaertner,  qui  pueris  nondum  tres  annos  natis  nun- 
quam plus  quam  Tincturae  Thebaicae  guttas  duas 
ad  tres  dare  coactus  fuit.  Aptissime  etiam  ab  aliis 

cum  Ipecacuanha,  cum  Tartaro  stibiato  ct  cum  China 
pro  uiorbi  statu  Opium  exhibitum  est. 

Praeterea  alia  antispasmodica  adhibita  sunt,  ut 
Flores  Zinci,  Asa  foetida,  Moschus,  Extractum  Lactucae 
virosae,  Lactucarium,  et  praeter  haec  illa  etiam  deri- 
vantia interna,  quae  urinae,  sudoris  et  muci  secre- 
tionem adaugent,  ut  Acidum  muriaticum,  ut  Spiritus 
muriatico-aethereus,  ut  Cantharides,  ut  Sulphur,  po- 
stremo derivantia  externa,  quorum  praestantissimum 
Unguentum  est  Autenricthii. 

Sunt  autem  tria,  ut  supra  exposui,  morbi  stadia, 
quorum  quodque  sua  sibi  reposcit  remedia.  Itaque 
primi  stadii  therapiam  anticatarrhalem,  et  imminenti- 
bus inflammatoriis  complicationibus  antiphlogisticam 
esse,  necesse  est.  Ipsae  sanguinis  detractiones  in 
hoc  stadio  non  omnino  sunt  rejiciendae  et  hirudines, 
pulmonum  functionibus  laesis,  iUieo  applicandae.  In 
secundo  autem  stadio,  nisi  continuata  antiphlogosis 
requiratur,  spastica  praecipue  symptomata  et  haec 
quidem  narcoticis  maxime  laudatis,  imprimis  Opii  par- 
vis dosibus , debellanda  sunt.  Variis  praeterea  pro 
morbi  statu  utendum  est  remediis,  nam  alia  paroxy- 
smi alia  remissionis  tempus  requirit,  quae  e numero 
propositorum  facile  eligentur.  Emetica  quoque  non 
ad  tenacem  tantum  mucum  eruendum,  sed  ad  totius 
corporis  statum  alterandum,  multum  valent.  In  ultimo 
denique  stadio  praecipue  methodus  roborans  indicata 

est,  et  aptissime  tunc  si  res  postulat,  Senega,  Amica, 
(.'amphora,  China,  aliis  utimur. 

c)  Asthma  Millar^ 

In  hoc  morbo  curando  Milia ro  Asa  foetida  ma- 
xime probatur,  Moschus  Wich manno,  experientia 
tamen,  Moschum  praestantissimum  esse,  docuit. 

Utamur  igitur  hoc  remedio  quasi  specifico,  atta- 
men occasionalium  causarum  rationem  antea  haben- 
dam esse,  non  obliviscamur.  Praeter  Moschum  au- 
tem. cujus  graui  pars  quarta  ad  dimidiam  plerumque 
sufficit,  alia  quoque  antispnsmodicia.  Opium  praeci- 
pue et  Extractum  Hyoscyami,  non  sunt  negligenda. 
Adjuvantur  etiam  haec  remedia  derivantibus  externis: 
sinapismis,  vesicantibus  balneisque  tepidis.  Conva- 
lescentia incunte  omnia,  quae  nocere  possint,  arcean- 
tur necesse  est 

l%o,  Hu  g o Albertus  Aemilius  Heb errer, 
anno  mdcccxiii.  die  xrv.  mensis  Martii  Gedani  natus 
patre  Friderico  Guilelmo,  matre  Joanna  de 
gente  Ohlert,  quibus  parentibus  adhuc  vivis  pio 
animo  laetor,  confessioni  evangelicae  addictus  sum. 
Primis  literarum  elementis  in  gymnasio  Cedanensi 
quod  dirigentibus  viris  celeberrimis  doctissimisque 
Meinecke,  Scliaub  et  Engelhard  t multisque 
aliis  non  minus  celebribus,  omnibus  quam  maxime 
doctrinae  beneficiis  mihi  obstrictis  colendisque  per 
decem  annos  adii,  imbutus  sum.  Deinde  a.  mdcccxxxiv. 
testimonio  maturitatis  literariae  instructus  inter  cives 
receptus  sum  Instituti  medico -chirurgici  Fl-iderico- 
Guilelmjani,  et  per  quadriennium  hasce  virorum  III. 
et  Cei.  audivi  lectiones: 

Cei.  Wolff  sen.  de  hodegetice,  logice  et  psy- 
chologia;  111.  Link  de  historia  naturali  et  botanice; 
Cei.  Turte  de  physice  et  pharmacia;  III.  Mitscher- 
lich  de  chemia;  111.  Schlemm  de  ostcologia,  syn- 
desmologia  et  splanchnologia;  111.  Mueller  de  ana- 
tomia  universa,  de  anatomia  sensuum  et  de  physio- 


logia:  III.  Fr.  Hufeland  de  pathologia  generali,  de 
semiotice  et  de  therapia  tam  generali  quam  speciali: 
Cei.  Eck  de  physiologia:  III.  Horn  de  pathologia 
et  therapia  speciali  et  de  morbis  syphiliticis  et  psy- 
chicis; III.  Osann  de  materia  medica;  Cei.  Casper 
de  arte  formulas  medicas  concinnandi  et  de  medicina 
forensi;  Cei.  Kluge  de  arte  fascias  rite  imponendi, 
de  ossibus  fractis  et  luxatis,  de  chirurgia  generali, 
de  arte  obstetricia,  de  akiurgia:  III.  Juengken  de 
chirurgia  speciali,  de  ophthalmiatrice  et  de  aciurgia; 
III.  Ilecker  de  Celsi  libris;  Cei.  Froriep  de  ana- 

tomia  chirurgica  et  de  akiurgia. 

Artem  praeterea  cadavera  rite  secandi  viri  III. 
Muellcr  et  Schlcmm  me  docuerunt.  Simul  Cei. 
Gurlt  de  osteologiu  ct  anatomia  animalium  dome- 
sticorum legentem  audivi. 

Postremo  collegiis  practicis  clinicisque  et  medi- 
cis et  chirurgicis  et  ophthalmiatricis  et  obstetriciis 
et  medico  - forensibus  interfui  virorum  III.  et  Cei. 
Wolff  jun.,  beat.  Bartcls,  Barez,  ltust,  Wag- 
ner,  de  Graefe,  Juengken,  Kluge,  IJicffen- 
bach. 

Maximas  omnibus  hisce  viris  gratias  ago. 

Jam  vero  tentaminibus,  tam  philosophico  quam 
medico,  superatis  et  absoluto  coram  gratioso  medi- 
corum ordine  examine  rigoroso,  publice  defensis  the- 
sibus atque  dissertatione  jam  in  eo  sum,  ut  summos 
in  medicina  et  chirurgia  honores  a gratioso  medi- 
corum ordine  petitos  obtineam. 

T H E S E S. 


1.  Neurosis  contagium  formare  potest. 

2.  Extractio  cataractae  tutior  est  operatio,  quam  re- 
clinatio. * 

3.  Cura  nostra  non  semper  esse  potest  mere  ra- 
tionalis. 

4.  Mercurialia  et  antimonialia  non  sunt  antiscro- 

phulosa. 

